67P/Churyumov–Gerasimenko. 67P/Churyumov–Gerasimenko (yoki Churyumov–Gerasimenko kometasi; ) Quyosh tizimidagi kometa boʻlib, orbital davri 6,45 yil, oʻz oʻqi atrofida aylanish davri 12,4 soat va tezligi 135 000 km/soat ga teng. Keyingi perifeliyiga (orbitasining Quyoshga eng yaqin nuqtasiga) 2015-yil 13-avgustda keladi. Boshqa kometalar kabi uni ochganlar — Klim Churyumov va Svetlana Gerasimenko sharafiga shunday nomlangan, Churyumov va Gerasimenko kometani 1969-yil Almatidagi observatoriyada suratga olishgan. Churyumov–Gerasimenko Yevropa kosmik agentligi 2004-yil 2-martda uchirgan "Rosetta" apparati manzilidir. "Rosetta" 2014-yil 6-avgustida Churyumov–Gerasimenko kometasiga uchib keldi va 2014-yil 10-sentabrida orbitasiga kirdi. "Rosetta"ning "Philae" nomli qoʻnuvchi apparati 2014-yil 12-noyabrda kometa sirtiga qoʻndi va tarixda kometa yadrosiga qoʻngan birinchi apparat boʻldi.